ജോഷിയുടെ ട്വന്റി-20 കേരളത്തിലെ തിയറ്ററുകളില് വിജയകരമായി മുന്നേറുകയാണ്. മലയാളത്തിലെ ഒന്നാംകിടതാരങ്ങള് ഒന്നിച്ച് ആദ്യമായി അവതരിക്കുന്നു എന്നതാണ് ചിത്രത്തിന്റെ ആകര്‍ഷണം. കച്ചവടരീതിയില്, വേണ്ട ചേരുവകളുള്ള, കൊള്ളാവുന്ന ഒരു സിനിമ തന്നെ ട്വന്റി-20. അതുകൊണ്ടുതന്നെ ചിത്രം ഉള്‍ക്കൊള്ളുന്ന പ്രത്യയശാസ്ത്രവും അജണ്ടയും എന്തെന്നന്വേഷിക്കുക പ്രസക്തമാണ്.\nബാംഗ്ലൂര്‍മെഡിക്കല് കോളേജ് വിദ്യാര്‍ഥി കാര്‍തിക് വര്‍മ(ദിലീപ്)യെ കൊല ചെയ്ത കേസില് പ്രതിയാണ് അരുണ് കുമാര്(ഇന്ദ്രജിത്).സംഭവത്തിന്റെ പ്രധാനസാക്ഷി വിനോദ് ഭാസ്കറെ(ജയറാം) കസ്റ്റഡിയില്‍വച്ച് അരുണിന്റെ വീട്ടുകാര് സമര്‍ഥനായ വക്കീല് രമേഷ് നമ്പ്യാരെ(മമ്മൂട്ടി)ക്കൊണ്ട് കേസ് ജയിക്കുന്നു. ദിവസങ്ങള്‍ക്കകം, കൂട്ടുകാര്‍ക്കൊപ്പം നൈറ്റ് പാര്‍ട്ടിക്കു പോയ അരുണ് വധഭീഷണിപ്രകാരം കൊല്ലപ്പെടുന്നു. കാര്‍ത്തിക് വധക്കേസ് അന്വേഷിച്ച ആന്റണി പുന്നക്കാടന്(സുരേഷ് ഗോപി) പ്രതിയെ കയ്യോടെ പിടിക്കുന്നു. പിടിക്കപ്പെട്ട ദേവനെ(മോഹന്‍ലാല്) നിരപരാധിയായി തെറ്റിദ്ധരിച്ച രമേഷ് അയാളെ കുറ്റവിമുക്തനാക്കുന്നു. അരുണിന്റെ സഹപാഠികളും കുടുംബക്കാരുമായ മഹീന്ദ്രനും(മനോജ് കെ. ജയന്) ഗണേശിനും(ഷമ്മി തിലകന്) ഭീഷണിക്കത്തു കിട്ടുന്നു. ദേവന് ഏന്ന ദേവരാജപ്രതാപവര്‍മയെ അന്വേഷിക്കാ‍ന് നിയുക്തനാകുന്ന ആന്റണി പുന്നക്കാടന് വക്കീല് രമേഷിന്റെ സഹായത്തോടെ ദേവനെ പിടിക്കുന്നു.\nകഥയുടെ വഴിത്തിരിവില് , കാര്‍ത്തിക് വധക്കേസിലെ പ്രധാനസാക്ഷി, ഒളിവില് പാര്‍പ്പിക്കപ്പെട്ട വിനോദ് ഭാസ്കര് മോചിതനാവുന്നു. കഥയുടെ ചുരുളഴിയുന്നു; ബാംഗ്ലൂര് മെഡി.കോളേജിലെ ലക്ചറായ വിനോദും ദേവനും കളിക്കൂട്ടുകാരായിരുന്നു. ദേവന് തന്റെ അലസനായ അനുജനെ വിനോദിന്റെ കോളേജിലേക്കയക്കുന്നു. അതേ കോളേജില് പഠിക്കുന്ന അശ്വതി നമ്പ്യാ(ഭാവന)രുമായി കാര്‍തിക് പ്രണയത്തിലാകുന്നു. ഒരു കോളേജ് യുവതിയുടെ മരണവുമായി ബന്ധപ്പെട്ട കേസില് കൊലപാതകമാണെന്ന് മൊഴി കൊടുത്ത അശ്വതിയെ സംഭവത്തില് പ്രതികളായ അരുണും സംഘവും ചേര്‍ന്ന് മാനഭംഗപ്പെടുത്തുന്നു. തുടര്‍ന്നുണ്ടായ സംഘട്ടനത്തിലാണ് കാര്‍ത്തിക് കൊല്ലപ്പെടുന്നത്. മാനഭംഗത്തിനിരയായ അശ്വതി തന്റെ അനുജത്തിയാണെന്നറിയുന്ന രമേഷ് അരുണിന്റെ തറവാട്ടിലേക്ക് ഭീഷണിക്കത്തയയ്ക്കുകയും വിവരമറിഞ്ഞ് കൊലയൊഴിവാക്കാന് അന്റണി പുന്നക്കാടന് ഗണേശിനെയും മഹീന്ദ്രനെയും അറസ്റ്റ് ചെയ്യാന് അവിടെയെത്തുകയും ചെയ്യുന്നു. തറവാട്ടില്‍നിന്ന് മഹീന്ദ്രനെയും ഗണേശിനെയും മാറ്റിപ്പാര്‍പ്പിക്കാന് നിര്‍ദേശിച്ച രമേഷ് കൊലയ്ക്കു വഴിയൊരുക്കുന്നു. ദേവനുമായി ബന്ധമുള്ള സി.ഐ.ജയചന്ദ്രന്റെ സഹായത്താല് വിചാരണയ്ക്കെത്തിയ ദേവനെ രമേഷ് രക്ഷപ്പെടുത്തുകയും ഗണേശിനെയും മഹീന്ദ്രനെയും കൂട്ടി രഹസ്യസങ്കേതത്തിലെത്തുകയും ചെയ്യുന്നു. ദേവന് വിനോദിന്റെ കാറില് അവിടെ എത്തിച്ചേരുന്നു. സംഭവമറിഞ്ഞ് അരുണിന്റെ അമ്മാവന് മാധവന് ഗുണ്ടാസംഘവുമായി എത്തുന്നു. ആന്റണി പുന്നക്കാടന് എത്തുമ്പോഴേക്ക് രണ്ടുപേരും ദേവന്റെയും രമേഷിന്റെയും കയ്യാല് കൊല്ലപെട്ടിരുന്നു. ദേവനെ പിന്നില്‍നിന്നും കൊല്ലാന് ശ്രമിക്കുന്ന മാധവനെ ആന്റണി പുന്നക്കാടന് വെടിവച്ചു വീഴ്ത്തുന്നു. പാതകത്തിനുമേല് നിയമത്തിന്റെ കുരുക്കുകളെ സമര്‍ഥമായി നീക്കംചെയ്ത രമേഷിനെ ആന്റണി അഭിനന്ദിക്കുന്നു. മൂന്നുപേരും കൈകോര്‍ത്ത് മുന്നോട്ടുനീങ്ങുന്നിടത്ത്, ലാല്-മമ്മൂട്ടി ക്ലോസപ്പില് സിനിമ അവസാനിക്കുന്നു - ഇതാണ് ചിത്രത്തിന്റെ ഇതിവൃത്തം.\nതന്റെ മുഖം ക്രിക്കറ്റ് താരങ്ങളുടെ ചിത്രത്തിനുമേല് പതിച്ച് സംതൃപ്തിയടയുന്ന മടിയനായ കാര്‍ത്തിക് വര്‍മ വഴിയാണ് ‘ട്വന്റി-20’ എന്ന പേരുമായി സിനിമയ്ക്കു ബന്ധമുള്ളത്. ക്രിക്കറ്റിലെപ്പോലെ താരങ്ങളുടെ ആഘോഷമായി മാറുന്ന സിനിമ ‘ട്വന്റി-20 സെലിബ്രേറ്റ്..’ എന്ന പേരില് ഇറങ്ങുന്നത് കച്ചവടതന്ത്രമാണ്. മാത്രമാണോ? -അതിനപ്പുറം സിനിമ ഉള്‍ക്കൊള്ളുന്ന പ്രത്യയശാസ്ത്രം സൂക്ഷ്മമായി ഈ പേരില് ഉള്‍ക്കൊള്ളുന്നില്ലേ? വൈകാരികതയുടെ നിയമമായ ‘പകരത്തിനു പകരം’ എന്ന ധ്വനി ‘ട്വന്റി-20’ എന്ന പേര് ഓര്‍മിപ്പിക്കുന്നു. എന്റെ 20, നിന്റെ 20--സമം സമം എന്ന തിയറി. അതു സമര്‍ഥിക്കാന് പര്യാപ്തമായ സങ്കീര്‍ണത നിര്‍മിക്കുന്നതില് സിനിമ വിജയിക്കുകയും ചെയ്യുന്നു. ഭരണത്തെയും നിയമത്തെയും അതിന്റെ പാലനത്തെയും വിമര്‍ശിച്ച് കയ്യടി നേടുകയും പൌരനെ ആയുധമെടുക്കാന് ഗൂഢമായി പ്രേരിപ്പിക്കുകയും ചെയ്യുന്ന രീതി സിനിമയില് ഉള്ളതുതന്നെയാണ്. വിമര്‍ശനം കച്ചവടതന്ത്രമാണെന്നതാണ്. ഈ രീതി ജനാധിപത്യത്തിന്റെതാണോ എന്ന് സംശയിക്കണം.\nചലച്ചിത്രരംഗത്തെ ഗൂഢാജണ്ടകള് പ്രതിഫലിപ്പിക്കുന്ന ഒരു ചിത്രമാണ് ട്വന്റി-20. ഈ സിനിമ ഒരു സിനിമയായിരിക്കെത്തന്നെ അതികഥാസങ്കേതം ഉള്‍ക്കൊള്ളുന്നുണ്ട്- താരയുദ്ധമാണ് ആ അതികഥനം. താരമൂല്യങ്ങളെ സന്തുലനപ്പെടുത്തിക്കൊണ്ടുള്ളതാണ് തിരക്കഥ. കഥാഗതിക്കൊത്ത് പ്രേക്ഷകനുള്ളിലും താരങ്ങളുടെ മൂല്യനിര്‍ണയവേദി ഒരുങ്ങും. മമ്മുട്ടിയും ലാലും മുഖത്തൊടു മുഖം നില്‍ക്കുന്ന ഇടവേളഷോട്ടും തോളോടുതോള് ചേര്‍ന്നുനീങ്ങുന്ന ഒടുവിലെ ഷോട്ടും ഇരുവരും ചേര്‍ന്നുള്ള അടിപിടിസീനും നന്നായിരിക്കുന്നു.\nതാരനായകന്മാരെ നിരത്തിനിര്‍ത്തുന്ന സിനിമയില് ഒടുവില് നമുക്കു കിട്ടിയ താരനായകന്റെ അഭാവം ദുരൂഹമായി നില്‍ക്കുന്നു. മുന്‍നിരയില്‍നിന്ന് പൃഥ്വിരാജ് എന്ന താരത്തെ പുറംതള്ളാനുള്ള സംഘടിത‌അജണ്ടയുടെ ഭാഗമാണ് ഈ സിനിമ. സംശയമില്ലാത്തതാണ്. കേവലം ഒരു പാട്ടുസീനില് മാത്രം മുഖംകാണിക്കുന്ന പൃഥ്വിരാജിന് മൂന്നാംകിട കഥാപാത്രമായിപ്പോലും സ്ഥാനമില്ല സിനിമയില്.\nതാരങ്ങളുടെ മാനറിസത്തെ പ്രയോജനപ്പെടുത്തി ഇഷ്ടക്കാരെ പ്രീതിപ്പെടുത്തുകയെന്ന തന്ത്രത്തോടെയാണ് കഥയുടെയും പാത്രങ്ങളുടെയും സംവിധാനം.എങ്കിലും സംഘര്‍ഷം നിര്‍മ്മിക്കുന്നിടത്തോളം പാത്രസൃഷ്ടിയില് വിജയിക്കുന്നില്ല ട്വന്റി-20. വ്യക്തിത്വമുള്ള കഥാപാ‍ത്രങ്ങള് ഒന്നുംതന്നെ സിനിമയില് ജീവിക്കുന്നില്ല. മുന്‍നിരപാത്രങ്ങളെ മാറ്റിനിര്‍ത്തിയാല് ആള്‍ക്കൂട്ടമുണ്ടാക്കാനും ചില കാര്യങ്ങള് സാധിക്കാനും മാത്രമാണ് രണ്ടാംകിട-മൂന്നാംകിടപാത്രങ്ങള് ഉപകരിക്കുന്നത്. സാധാരണപാത്രങ്ങള് പോലും താരമൂല്യമുള്ളവരായതിനാല് ഈ കാര്യം പെട്ടെന്ന് അറിയാന് കഴിയും. കഥയുടെ ആദ്യം പ്രത്യക്ഷപ്പെടുന്ന മോഷണസംഘവും(ഹരിശ്രീ അശോകന്, കൊച്ചിന് ഹനീഫ, ബിജുക്കുട്ടന്, കല്പന..) ദേവന്റെ രഹസ്യം അന്വേഷിക്കാന് നിയുക്തനാകുന്ന സീനിയര് പോലീസ് -കപീഷ് എന്നറിയപ്പെറ്റുന്ന ഇന്ദുചൂഡനും(സലിം കുമാര്) ദേവനെ രക്ഷപ്പെടുത്തുന്ന പോലീസ് കോണ്‍സ്റ്റബ്‌ള് കുഞ്ഞപ്പനും(ശ്രീനിവാസന്) ഒക്കെ തുടര്‍ച്ചയില്ലാത്ത കഥാപാത്രങ്ങളാണ്. പറയാവുന്ന സ്ത്രീകഥാപാത്രങ്ങള് ഒന്നുമില്ല സിനിമയില് . താരപ്പൊലിമ മാറ്റുകൂട്ടുമ്പോള്‍ത്തന്നെ ഭാരവുമാകുന്നു ഈ സിനിമയ്ക്ക്.\nഗിരീഷ് പുത്തഞ്ചേരി എഴുതി സുരേഷ് പീറ്ററും ബേണി ഇഗ്നേഷ്യസും സംവിധാനം ചെയ്ത രണ്ടേരണ്ടു ഗാനങ്ങള് സദസ്സില് ഒരു ചലനവുമുണ്ടാക്കുന്നില്ല. നയന്‍താരയുടെ ഗ്ലാമര് ഉപയോഗപ്പെടുത്തുന്ന ഐറ്റം ഡാന്‍സ് സോങ്ങാണ് ഇവയിലൊന്ന്.\nഎവിടെയൊക്കെയോ മുഴച്ചുനില്‍ക്കുന്നു സിനിമയിലെ യുക്തി. ലാലിന്റെ ദേവന് എന്ന കഥാപാത്രം ഇന്ദുചൂഡനെയും നീലകണ്ഠനെയും പോലെ ഫ്യൂഡല് -ക്യാപിറ്റല് നിര്‍മ്മിതിയാണ്. അരുണിനെ അര്‍ധരാ‍ത്രിയില് കൊല്ലുന്നതും മുന്‍കൂട്ടിക്കണ്ടതുപോലെ ആന്റണിയുടെ കാര് കടന്നുവരുന്നതും കൈ നീട്ടുന്നതും തടവിലായ ദേവനെ രക്ഷിക്കാന് ശട്ടംകെട്ടിയ രണ്ടു സ്ത്രീകള് ആള്‍മാറാട്ടംനടത്തി രമേശിനെ തെറ്റിദ്ധരിപ്പിക്കുന്നതും ഒന്നും യുക്തിക്ക് ഒത്തുപോകുന്നില്ല. അത്രയൊക്കെയേ വേണ്ടൂ സിനിമയ്ക്ക് യുക്തി എന്ന് അറിയായ്കയില്ല...\nതിരക്കഥ: ഉദയകൃഷ്ണ, സിബി കെ. തോമസ്\nഛായ: പി. സുകുമാര്\nവിക്കി ലേഖനം: http://en.wikipedia.org/wiki/Twenty:20\nPosted by തച്ചന്റെ മകന് at 4:28 PM0comments\nജോണ്‍സി: നാം പഠിക്കാത്ത പാഠം\nക്രിസ്മസ് അവധിക്ക് നാട്ടിലെത്തുമ്പോള് നേരില്‍ക്കണ്ട് സമയംപോലെ സംസാരിക്കാമല്ലോ എന്നു കരുതി പല കോളേജ് സന്ദര്‍ശനങ്ങളിലും നീട്ടിവച്ച യാത്രയായിരുന്നു അത്. ഒടുവില് പ്രതീക്ഷിക്കാതെ ഒരു ദിവസം - അന്നും നാട്ടിലായിരുന്നു - ജോണ്‍സിമാഷ് മടങ്ങിയപ്പോള് ഉള്ള് നിറഞ്ഞ് കത്തുകയായിരുന്നു. കോളേജിന് വാരകള്‍ക്കുള്ളിലാണ് ജോണ്‍സി ഒടുവില് താമസിച്ചതെന്നറിഞ്ഞപ്പോള് ചുടുകയായിരുന്നു. ജോണ്‍സി മരണമുഖത്തും പ്രസാദംകൊണ്ടുകൊണ്ടു കിടന്നു. പയ്യാമ്പലത്തെ ചുടുകാടുവരെ പിന്തുടര്‍ന്നിട്ടും എന്റെ തീ ശമിച്ചില്ല. ഒരുപക്ഷേ അദ്ദേഹത്തെ കാണാന്‍കഴിഞ്ഞിരുന്നുവെങ്കില് എനിക്കീ തീ വെളിച്ചംചൂണ്ടുകയില്ലെന്ന് ഞാന് തീരിച്ചറിയുന്നു.\nമാഷെ കാര്യമായി അറിയുന്നത് കോളേജുപറ്റിയതിനു ശേഷം മാത്രമാണ്. പഴയ ജന്തുശാസ്ത്രപ്രൊഫസറെപ്പറ്റിയുള്ള കേള്‍വികളുടെ നനവ് മനസ്സിലെ ചെറിയ കാടിനെ വരണ്ട കോളെജ്‌അന്തരീക്ഷത്തിലും നിലനിര്‍ത്തി. പുസ്തകങ്ങള് വായിച്ചു;‘എന്റെ ഇഷ്മായെലും’ ‘ഒറ്റ വൈക്കോല് വിപ്ലവ’വും വായിച്ചു. ‘മൈന’യുടെ പഴയ ചില ലക്കങ്ങള് വായിക്കാന്‍കഴിഞ്ഞപ്പോള് പരിസ്ഥിതിക്കുവേണ്ടി ആത്മാര്‍ഥമായ ഒറ്റയാന്‍സമരം തുടങ്ങിയ മാഷെക്കുറിച്ച് ബഹുമാനം പോരാതെവന്നു. അങ്ങ് തെക്കെ സൈലന്റ്വാലിക്കുവേണ്ടി ഇങ്ങ് വടക്കുനിന്ന് ജാഥനയിച്ച ഒറ്റയാന്. മാഷെ ആദ്യമായും അവസാനമായും കാണുന്നത് ജന്തുശാസ്ത്രവിഭാഗത്തിന്റെ വക നടന്ന സെമിനാറില്‍വച്ചാണ്, ദൂരെ. മാഷുടെ സംഭാഷണം മുഴുവന് ഞാന് നഷ്ടപ്പെടുത്തി. ഇന്നു ഞാന് ഖേദിക്കുന്നു.\nഈ ഒക്റ്റോബര് 11ന് പുലര്‍ച്ചെ മരിക്കുന്നതിന് മണിക്കൂറുകള് മുന്‍പുവരെ തന്റെ ആശയങ്ങള് പങ്കുവെക്കുകയെന്ന രാഷ്ട്രീയപ്രവര്‍ത്തനത്തിലായിരുന്നു അദ്ദേഹം. ‘ചെറിയ ഗ്രൂപ്പുകളുമായി സംവദിക്കാന് എനിക്ക് പ്രയാസമില്ല’ എന്ന് മാതൃഭൂമിയില് താഹ നടത്തിയ അഭിമുഖത്തില് പറയുന്നു(2005 നവം.13). താഹതന്നെ ‘അദ്ദേഹത്തിന്റെ പില്‍ക്കാലത്തുണ്ടായ എല്ലാ ആശയങ്ങളോടും വിയോജിപ്പ് രേഖപ്പെടുത്തുമ്പോഴും ആദ്യകാലസംരംഭങ്ങളെ തള്ളിപ്പറയാന് സധിക്കില്ല’ എന്ന് അനുസ്മരിക്കുന്നു.\nമരിക്കുന്നതിന് ഒരാഴ്ചമുന്‍പ് തന്റെ കോളേജില് നിന്നുള്ള കുട്ടികളോട് അരമണിക്കൂറിലേറെ സംവദിച്ചു അദ്ദേഹം, കേശവതീരം ആയുര്‍വേദഗ്രാമത്തില് വിശ്രമജീവിതത്തിലായിരുന്നപ്പോഴും. ‘അറിയാന് ആവുന്നത്രയും കാര്യങ്ങള് അറിഞ്ഞ് ഞാനിവിടെ ശേഖരിച്ചുവെക്കും, ജീവിക്കുന്നത്രയും കാ‍ലം. ആവശ്യക്കാ‍ര്‍ക്ക് അതു വന്നെടുക്കാം.’ -2006 പയ്യന്നൂര് കോളേജ് മാഗസിനോട് അദ്ദേഹം പറഞ്ഞതാണ്.\nപ്രതീക്ഷിക്കാതെ കേള്‍ക്കുന്ന മറ്റൊരു മരണവാര്‍ത്ത വിജയന് മാഷിന്റെയായിരുന്നു. പ്രസംഗവേദിയിലായിരുന്നു ആ മരണം.കാണല് വീടാഞ്ഞ മറ്റൊരു കടം(/മ). മുന്നിലിപ്പോള് രണ്ടു വഴികളുണ്ട് -ഇല്ല, രണ്ടും ഒരേ വഴിയാണ്. യാത്ര ദുര്‍ഘടം.\nഇത് ഓര്‍മക്കുറിപ്പല്ല, ചുട്ടെഴുത്തു മാത്രം.\nഓര്‍മക്കുറിപ്പുകളും ചുട്ടെഴുത്തും അവസാനിക്കും.തനിക്കുവേണ്ടി പണിയാന് പോകുന്ന സ്മാ‍രകങ്ങളെ അദ്ദേഹം മുന്‍കൂട്ടി എതിര്‍ത്തു.മഹാമനുഷ്യര് ഇങ്ങനെ മരിച്ച ശിലയായും വിഗ്രഹമായും തീരണമെന്നാണ് മനുഷ്യര് വിധിക്കുന്നത്! പ്രസാദം മാസികയുടെ ഒടുവിലത്തെ ലക്കത്തില് അദ്ദേഹം എഴുതി:\nപ്രസാദം ഞാന് നിര്‍ത്തുകയാണ്. എന്റെ ശരീരസ്ഥിതി അത്ര നന്നല്ല. പ്രസാദം ഞാന് ആര്‍ക്കും കൈമാറുകയില്ല. അത് മഹാ‌അപരാധമായിരിക്കുമെന്ന് പൂര്‍വകാലാനുഭവങ്ങള് എന്നെ പഠിപ്പിച്ചു. എന്റെ എല്ല കൃതികളും സുരക്ഷിതമായ സ്ഥലത്തുണ്ട്. എങ്കിലും പുസ്തകങ്ങളെ ആശ്രയിക്കരുതേ! പ്രകൃതിയെ ആശ്രയിക്കുക. നിങ്ങളുടെ മനസ്സ് വഴികാട്ടിത്തരും. ഞാന് പോയാല് ചടങ്ങുകളും ആചാരങ്ങളും ചരമപ്രസംഗങ്ങളും ഒഴിവാക്കണം. ഞാന് വിത്തിട്ടു പോകാന് ഒരുങ്ങുന്നു. തുടര്‍ന്നു വിതക്കേണ്ടത് എന്റെ പ്രിയപ്പെട്ടവരായ നിങ്ങളുടെ ചുമതലയാണ്. ആരും രക്ഷിക്കുമെന്ന് പ്രതീക്ഷിച്ചിരിക്കേണ്ട. നിങ്ങള് തന്നെയാണ് രക്ഷകര്. നമ്മുടെ ഇക്കോസ്പിരിച്വാലിറ്റിസന്ദേശം മറ്റുള്ളവരുമായി പങ്കുവെക്കുക. സമയം തീരുന്നു. നല്ലതു വരട്ടെ.\nജോണ്‍സിയുടെ ജീവിതവും മരണവും ആരും ആഘോഷിച്ചില്ല. പ്രകൃതിക്കുമാത്രം അറിയുന്നു അയാളെ. അറിയാത്തവര് ചില്ലറ വിവാദങ്ങള്‍ക്കും മുതിര്‍ന്നു. അദ്ദേഹം തുടങ്ങിവെച്ച പരിസ്ഥിതിചിന്ത ഇന്ന് ഔപചാരികതകളിലേക്കും വ്യക്തിതാല്പര്യങ്ങളിലേക്കും വലിയ തോതില് പരിണമിച്ചിരിക്കുന്നു. നമുക്ക് നഷ്ടപ്പെട്ടുപോകുന്ന പരിസ്ഥിതിയെക്കുറിച്ച് ഗൌരവപൂര്‍വം ചിന്തിക്കാനും മനുഷ്യനിലനില്പിനുവേണ്ടി നിരന്തരം പ്രവര്‍ത്തിക്കാ‍നും നാം പുനസ്സന്നദ്ധ‍രാകേണ്ട ആവശ്യവും ആവേശവും ആയിത്തീരുകയാണ് വേണ്ടത് ഈ സന്ദര്‍ഭം. അതാണ് അദ്ദേഹത്തിന്റെ ആദ്യന്ത്യസന്ദേശം. ഇതൊക്കെ പരിസ്ഥിതിപ്രവര്‍ത്തകര് എന്ന വിഹിതവര്‍ഗത്തിനെ ഏല്പിക്കുന്നവരാണ് ആ‍രാധകരെ സൃഷ്ടിക്കുന്നത് എന്നോര്‍ക്കണം. ഒരു വ്യക്തിക്ക് എന്തു സാധിക്കും എന്നാണ്. തനിക്കും തന്റെ പരമ്പരയ്ക്കും സുരക്ഷിതമായിക്കഴിയണമെന്ന ദൂരവീക്ഷണമുള്ള സ്വാര്‍ഥത മാത്രം മതി. അന്യദാ,ലോകത്തിനുനടുവില് ഭൂമി ഒരു സ്മാരകശിലയായി അവശേഷിക്കാന് അധികമൊന്നും വേണ്ട. അതില് ജീവിതവും മരണവും രേഖപ്പെടുത്താന് ആരും കാണില്ല എന്നു മാത്രം.\nPosted by തച്ചന്റെ മകന് at 4:43 PM0comments\nഅ.. ആ... എനിക്കും ഒരു ബ്ലോഗ്\nഎന്തിനോ, അറിയില്ല: കുറേക്കാലമാ‍യി ഉള്ളില് ചൂടുപിടിച്ചുവരുന്ന വിചാരമാണ്;\nഎഴുതാന് അനുഭവങ്ങളോ അനുഭവങ്ങള്‍ക്ക് തൃപ്തമായ വാക്കുകളോ ഇല്ലാതെ\nആശയങ്ങള്‍ക്ക് ആള്‍ബലമോ ആദര്‍ശങ്ങള്‍ക്ക് അവലംബമോ ഇല്ലാതെ\nകേള്‍ക്കാ‍നിമ്പമുള്ള ലരളമായ ഭാഷയില്ലാതെ\nഎനിക്കും വേണം ഒരു ബ്ലോഗ് !\nഎന്തൊക്കെ എഴുതണമെന്ന് അറിയ്‌വേയില്ല. തുപ്പല് തൊട്ട്\nഎടുക്കാനാവാത്ത പേജുകളാണ് ഇന്നലെയും മിനിയാന്നും. അല്ലെങ്കിത്തന്നെ\nസ്വയംബ്ലോഗന്‍മാരെക്കൊണ്ട് നിവൃത്തിയില്ല. അപ്പോ എന്തെഴുതും?\n-ഒരുവഴിക്കിറങ്ങിയതല്ലേ; ആരെയെങ്കിലുമൊക്കെ കാണും ചൂണ്ടാന്,\nഎന്തെങ്കിലുമൊക്കെ കാണും, എന്നു സമാധാനം..\nഎഴുതാനുള്ള പ്രയാസം അത്ര ചുരുക്കമൊന്നുമല്ല. പകര്‍ത്തിയെഴുത്തുപോലും\nഎത്രവരെ പോകുമോ എന്തോ.\nPosted by തച്ചന്റെ മകന് at 11:17 AM0comments


അന്ന് അനാഥാലയത്തില് വളര്‍ന്ന ആ പെണ്‍കുട്ടി ഇന്ന് ആയിരക്കണക്കിന് ദരിദ്ര വിദ്യാര്‍ത്ഥികള്‍ക്ക് പഠനത്തിന് അവസരമൊരുക്കുന്നു -\nHome Gallery അന്ന് അനാഥാലയത്തില് വളര്‍ന്ന ആ പെണ്‍കുട്ടി ഇന്ന് ആയിരക്കണക്കിന് ദരിദ്ര വിദ്യാര്‍ത്ഥികള്‍ക്ക് പഠനത്തിന് അവസരമൊരുക്കുന്നു\nഅന്ന് അനാഥാലയത്തില് വളര്‍ന്ന ആ പെണ്‍കുട്ടി ഇന്ന് ആയിരക്കണക്കിന് ദരിദ്ര വിദ്യാര്‍ത്ഥികള്‍ക്ക് പഠനത്തിന് അവസരമൊരുക്കുന്നു\nഹിമജാ റെഡ്ഡി എന്നത് വെറുമൊരു പേരല്ല. അനേകര്‍ക്ക് മാതൃകയും പ്രചേദനവുമാകുന്ന പെണ്‍കരുത്താണ്. ജീവിതത്തില് പ്രതിസന്ധികളിലൂടേയും വെല്ലുവിളികളിലൂടെയുമെല്ലാം കടന്നുപോയിട്ടുണ്ടെങ്കിലും തളരാതെ പോരാടിയ വനിതയാണ് ഹിമജാ റെഡ്ഡി. അനാഥാലയത്തില് വളര്‍ന്ന ഇവര് ഇന്ന് ആയിരക്കണക്കിന് ദരിദ്ര വിദ്യാര്‍ത്ഥികള്‍ക്ക് പഠനത്തിന് അവസരമൊരുക്കുന്നു. വിദ്യാഭ്യാസത്തിന്റെ ആവശ്യകതയും പ്രാധാന്യവുമെല്ലാം അനേകര്‍ക്ക് ബോധ്യപ്പെടുത്തിക്കൊടുക്കുന്നു. അതും സ്വന്തം ജീവിതത്തിലൂടെയും സ്വന്തം പ്രയത്‌നത്തിലൂടേയും.\nമാതാപിതാക്കള് ഉണ്ടായിരുന്നിട്ടും സാമ്പത്തിക ബുദ്ധിമുട്ടുമൂലം മൂന്നാം വയസ്സു മുതല് അനാഥാലയത്തിലായിരുന്നു ഹിമജാ റെഡ്ഡി. അനാഥരായ കുട്ടികള്‍ക്കും ദരിദ്രരായ കുട്ടികള്‍ക്കും വിദ്യാഭ്യാസം ലഭിയ്ക്കാത്തതിന്റെ പ്രശന്ങ്ങള് നേരിട്ട് അനുഭവിച്ചറിഞ്ഞിട്ടുണ്ട് ഇവര്. ആ അനുഭവങ്ങളില് നിന്നുമാണ് ഹോപ് ഫോര് ലൈഫ് ഫൗണ്ടേഷന് എന്ന സംഘടനയ്ക്ക് ഹിമജ രൂപം നല്‍കിയതും.\nRead more: സൂക്ഷിച്ച് നോക്കിയാല് ഈ ചിത്രത്തിനൊരു പ്രത്യേകതയുണ്ട്: വൈറലായ ചിത്രത്തിന് പിന്നില്\nഹോപ് ഫോര് ലൈഫ് എന്ന സംഘടന നാലായിരത്തോളം ദരിദ്ര വിദ്യാര്‍ത്ഥികള്‍ക്ക് പഠനത്തിനുള്ള അവസരമൊരുക്കുന്നുണ്ട്. ബിരുദ പഠനകാലത്തുതന്നെ മൂന്ന് കുട്ടികളെ ഹിമജാ റെഡ്ഡി ദത്തെടുത്തിരുന്നു. വിദ്യാഭ്യാസം എല്ലാ കുട്ടികളുടേയും അവകാശമാണ് എന്ന തിരിച്ചറിവില് നിന്നുമാണ് പാവപ്പെട്ട വിദ്യാര്‍ത്ഥികള്‍ക്കും പഠനത്തിന് അവസരമൊരുക്കാന് ഹിമജാ എന്ന വനിതാ ഹൃദയപൂര്‍വ്വം സന്നദ്ധയായത്.\n2015-ലാണ് ഹോപ് ഫോര് ലൈഫ് എന്ന സംഘടനയ്ക്ക് ഹിമജാ റെഡ്ഡിയുടെ നേതൃത്വത്തില് തുടക്കമാകുന്നത്. ദരിദ്രരായ കുട്ടികള്‍ക്ക് വിദ്യാഭ്യാസം ഉറപ്പാക്കുന്നതിനു പുറമെ അവരുടെ ആരോഗ്യകാര്യങ്ങളും സംഘടന ഉറപ്പാക്കുന്നുണ്ട്. പ്രത്യേക ബോധവല്‍ക്കരണ പരിപാടികളും ക്യാമ്പുകളുമെല്ലാം ഹോപ് ഫോര് ലൈഫ് ഫൗണ്ടേഷന്റെ പ്രവര്‍ത്തനങ്ങളുടെ ഭാഗമാണ്.\nStory highlights: Hyderabad woman starts NGO to educate underprivileged kids


(18-08-18) : വെള്ളക്കെട്ടുകളിൽ ധാരാളമായി പാമ്പുകൾ അകപ്പെട്ടിട്ടുണ്ട്. മഴക്കെടുതികൾക്കിടയിൽ പതിയിരിക്കുന്ന ഈ അപകടം ശ്രദ്ധിക്കാതെ പോകാൻ സാധ്യതയുണ്ട്. ഇന്നലെ( ഓഗസ്റ്റ്17 ) മാത്രം കോട്ടക്കൽ ഒരു സ്വകാര്യ ആശുപത്രിയിൽ അഞ്ച് പേരെയാണ് അണലി ഉൾപ്പെടെയുള്ള വിഷപ്പാമ്പുകളുടെ കടിയേറ്റ്തിനെ തുടർന്ന് ചികിൽസയ്ക്കെത്തിച്ചത്. അനാവശ്യമായി വെള്ളക്കെട്ടുകളിൽ കൂടിനടക്കുന്നത് ഒഴിവാക്കാൻ എല്ലാവരും ശ്രദ്ധിക്കണം.\nസാധാരണ നീർക്കോലിയല്ലാത്ത പാമ്പുകൾ വെള്ളത്തിൽ ഉണ്ടാവാറില്ല. എന്നാൽ ഈ പ്രത്യേക സാഹചര്യത്തിൽ വെള്ളക്കെട്ടുകളിൽ ധാരാളം പാമ്പുകളുണ്ടെന്നാണു മനസ്സിലാവുന്നത്. പാമ്പ് കടിയേറ്റാൽ പ്രഥമ ശുശ്രൂഷ നൽകിയ ശേഷം എറ്റവും അടുത്ത ആശുപത്രിയിൽ എത്തിക്കാൻ ശ്രദ്ധിക്കണം. പാമ്പ് ചികിൽസ വിഭാഗമുള്ള ആശുപത്രികൾക്ക് മുൻ ഗണന നൽകുക. കഴിയുമെങ്കിൽ ഏത് ഇനം പാമ്പാണു കടിച്ചതെന്ന് തിരിച്ചറിയാൻ ശ്രമിക്കുക. പാമ്പിന്റെ ഒരു ഫോട്ടോ എങ്കിലും ലഭിച്ചാൽ അനുയോജ്യമായ ചികിൽസ നൽകുവാൻ സഹായകമാകും.


യുഎഇയില് സൂപ്പര്‍മാര്‍ക്കറ്റ് ശൃംഖല അടച്ചുപൂട്ടി മലയാളിയായ ഉടമ രാജ്യം വിട്ടതായി ഖലീജ് ടൈംസ് റിപ്പോര്‍ട്ട്; അല് മനാമ ഗ്രൂപ്പിനെതിരെ ജീവനക്കാരും കോടിക്കണക്കിന് രൂപ കിട്ടാനുള്ള വിതരണക്കാരും രംഗത്ത്, എല്ലാ പ്രതിസന്ധികളും ഉടന് തീരുമെന്ന് പ്രതീക്ഷിക്കുന്നതായി സ്ഥാപന ഉടമ |\nഅജ്‍മാന്: യുഎഇയില് സൂപ്പര്‍മാര്‍ക്കറ്റ് ശൃംഖല അടച്ചുപൂട്ടി മലയാളിയായ ഉടമ രാജ്യം വിട്ടു. നാല് പതിറ്റാണ്ടുകളായി യുഎഇയിലെ പ്രവര്‍ത്തിക്കുന്ന അല് മനാമ ഗ്രൂപ്പിനെതിരെയാണ് ശമ്പളം മുടങ്ങിയ ജീവനക്കാരും കോടിക്കണക്കിന് രൂപ കിട്ടാനുള്ള വിതരണക്കാരും രംഗത്തെത്തിയിരിക്കുന്നതെന്ന് ഖലീജ് ടൈംസ് റിപ്പോര്‍ട്ട് ചെയ്തു. നൂറുകണക്കിന് ജീവനക്കാര്‍ക്ക് ശമ്പളം നല്‍കാതെയും ബാങ്കുകള്‍ക്കും സാധനങ്ങള് വിതരണം ചെയ്തവര്‍ക്കും പണം നല്‍കാതെയുമാണ് അപ്രതീക്ഷിതമായി സ്ഥാപനം അടച്ചുപൂട്ടിയത്. അതേസമയം എല്ലാ പ്രതിസന്ധികളും ഉടന് തീരുമെന്ന് പ്രതീക്ഷിക്കുന്നതായി അബ്ദുല് ഖാദര് സബീര് ഖലീജ് ടൈംസിന് അയച്ച വോയിസ് മെസേജില് പറയുന്നു.\nമലയാളിയായ അബ്ദുല് ഖാദര് സബീറിന്റെ ഉടമസ്ഥതയിലുള്ള അല് മനാമ ഗ്രൂപ്പില് കഴിഞ്ഞ ജൂണ് മുതലാണ് സാമ്പത്തിക പ്രതിസന്ധി ഉടലെടുത്തതെന്ന് വിതരണക്കാര് മാധ്യമങ്ങളോട് പറഞ്ഞു. അല് മനാമ സൂപ്പര് മാര്‍ക്കറ്റുകളിലേക്ക് സാധനങ്ങള് എത്തിച്ചിരുന്ന നൂറോളം വിതരണക്കാരുടെ പ്രതിനിധികള് കഴിഞ്ഞ ദിവസം ഒരുമിച്ച് കൂടിയാണ് മാനേജ്മെന്റിനെതിരായ ആരോപണങ്ങള് ഉന്നയിച്ചത്. കോടിക്കണക്കിന് ദിര്‍ഹമാണ് ഇവര്‍ക്ക് സ്ഥാപനത്തില് നിന്ന് കിട്ടാനുള്ളത്. അല് മനാമയുടെ ഓഫീസില് വിളിച്ചാല് ആരും ഫോണെടുക്കാറില്ല. സീനിയര് മാനേജ്മെന്റ് തലത്തിലുണ്ടായിരുന്നവരെ ബന്ധപ്പെടാന് കഴിയുന്നില്ലെന്നും ഇവര് ആരോപിച്ചു. ലോക്കല് സ്‍പോണ്‍സര് പോലും അറിയാതെയാണ് അബ്ദുല് ഖാദര് സബീര് രാജ്യം വിട്ടത്.\nകഴിഞ്ഞ ജൂണ് മുതലാണ് പല വിതരണക്കാര്‍ക്കും പണം നല്‍കുന്നതില് വീഴ്ചയുണ്ടായത്. നാല് പതിറ്റാണ്ടോളം യാതൊരു പ്രശ്നവുമില്ലാതെ പ്രവര്‍ത്തിച്ചിരുന്ന സ്ഥാപനമായിരുന്നതിനാല് അത് കാര്യമായെടുത്തില്ല. പണം എത്രയും വേഗം തന്നുതീര്‍ക്കുമെന്ന് ബന്ധപ്പെട്ടവര് ഉറപ്പുനല്‍കിയപ്പോള് അവരെ വിശ്വസിക്കുകയായിരുന്നു. നവംബറില് ഓഫീസിലെത്തിയപ്പോള് അവിടെയാകെ പ്രശ്നങ്ങളായിരുന്നെന്ന് വിതരണക്കാരിലൊരാള് പറഞ്ഞു. മാനേജ്മെന്റ് തലത്തില് ഉത്തരവാദിത്തമുള്ള പദവിയില് ഒരാളും ഓഫീസിലുണ്ടായിരുന്നില്ല. കാര്യങ്ങള് അറിയാത്ത ചില പുതിയ ജീവനക്കാര് മാത്രമാണുണ്ടായിരുന്നത്. സ്ഥാപനത്തിന്റെ മനേജിങ് ഡയറക്ടര് അബ്ദുല് ഖാദര് സബീര് യുഎഇയില് നിന്ന് മുങ്ങി. പിന്നാലെ മറ്റുള്ളവരെയും കാണാതായെന്ന് വിതരണക്കാരില് ഒരാളായ ശമീം പറഞ്ഞു. ചെക്കുകള് മടങ്ങിയതിന്റെ പേരില് ചിലര് സ്ഥാപനത്തിനെതിരെ കേസുകളും രജിസ്റ്റര് ചെയ്തിട്ടുണ്ട്.\nസാധനങ്ങള് എത്തിച്ചവര് വിവിധ സ്ഥാപനങ്ങളിലെ ജീവനക്കാര് മാത്രമാണെന്നും അതത് സ്ഥാപനങ്ങളില് ഈ ബാധ്യത തീര്‍ക്കേണ്ട ഉത്തരവാദിത്തം ഇപ്പോള് അവരുടെ തലയിലായിരിക്കുകയാണെന്നും ഇവര് പറയുന്നു. മാനേജ്മെന്റ് തലത്തിലെ ആരെയും ബന്ധപ്പെടാന് കഴിയുന്നില്ല. പതിറ്റാണ്ടുകളായുള്ള വിശ്വാസം കണക്കിലെടുത്ത് സാധാരണ പരിധിക്കപ്പുറം സാധനങ്ങള് നല്‍കിയിട്ടുണ്ട്. ഇതെല്ലാം ഇവരെ പ്രതിസന്ധിയിലാക്കിയിരിക്കുകയാണ്. എന്നാല് സ്പോണ്‍സര് എന്നതിനപ്പുറം താന് സ്ഥാപനങ്ങളുടെ പ്രവര്‍ത്തനത്തില് പങ്കാളിയായിരുന്നില്ലെന്ന് യുഎഇ പൗരനായ ഹമദ് അല് മത്‍റൗഷി പറഞ്ഞു. അബുദുല് ഖാദര് സബീര് ബാങ്കുകള്‍ക്ക് ലക്ഷക്കണക്കിന് ദിര്‍ഹം നല്‍കാനുണ്ട്. തനിക്കും 35 ലക്ഷത്തിന്റെ ചെക്ക് നല്‍കിയിട്ടുണ്ട്. 1400ലധികം ജീവനക്കാര്‍ക്ക് മൂന്ന് മാസമായി ശമ്പളം നല്‍കിയിട്ടില്ല. താന് മുന്‍കയ്യെടുത്ത് അതില് 600ഓളം പേര്‍ക്ക് പണം നല്‍കിയെന്നും അദ്ദേഹം അവകാശപ്പെട്ടു.\nഅതേസമയം എല്ലാ പ്രശ്നങ്ങളും ഉടന് അവസാനിക്കുമെന്ന് തന്നെയാണ് താന് പ്രതീക്ഷിക്കുന്നതെന്ന് അല് മനാമ ഗ്രൂപ്പ് മാനേജിങ് ഡയറക്ടര് അബ്ദുല് ഖാദര് സബീര് ഖലീജ് ടൈംസിന് അയച്ച വോയിസ് മെസേജില് പറയുന്നു. പണം നല്‍കുന്നതില് വീഴ്ചകളുണ്ടായിട്ടുണ്ടെന്ന് സമ്മതിച്ച അദ്ദേഹം പക്ഷേ ഇപ്പോള് എവിടെയാണുള്ളതെന്ന് വ്യക്തമാക്കിയിട്ടില്ല. ബാങ്കുകളുമായുള്ള ചില പ്രശ്നങ്ങളിലായിരുന്നു തുടക്കം. ജീവനക്കാര്‍ക്ക് ശമ്പളം നല്‍കാനുണ്ട്. എന്നാല് എല്ലാം ഉടന് ശരിയാകുമെന്ന ആത്മവിശ്വാസം തനിക്കുണ്ട്. പുറത്തുനിന്നുള്ള ചില ഇടപെടലുകള് കാരണമാണ് സ്ഥിതിഗതികള് വഷളായതും അപ്രതീക്ഷിതമായി ചിലതൊക്കെ സംഭവിച്ചതും. – അദ്ദേഹം പറഞ്ഞു.\nയുഎഇയിലെ ബിസിനസില് നിന്ന് താനുണ്ടാക്കിയ പണം ഉപയോഗിച്ച് യുഎഇയില് തന്നെയാണ് നിക്ഷേപം നടത്തിയതെന്നും അദ്ദേഹം പറഞ്ഞു. രാജ്യംവിടേണ്ടി വരുമെന്ന് ഒരിക്കലും കരുതിയില്ല. 40 കോടി ദിര്‍ഹത്തിന്റെ ആസ്തിയുണ്ട് അല് മനാമ ഗ്രൂപ്പിന്. വിതരണക്കാരുടെ ബാധ്യത തീര്‍ത്ത് ഏറ്റെടുക്കാന് ചില സ്ഥാപനങ്ങള് തയ്യാറായിട്ടുണ്ട്. പക്ഷേ ഒരുദിവസം കൊണ്ട് അത് സാധ്യമാവില്ല. കൂടുതല് സമയം ആവശ്യമാണ്. ജീവനക്കാരുടെ കാര്യത്തില് 45 ലക്ഷം ദിര്‍ഹമാണ് താന് സര്‍ക്കാറില് നിക്ഷേപിച്ചിട്ടുള്ളത്. അവരുടെ ശമ്പള ബാധ്യത തീര്‍ക്കാന് അത് മതിയാവുമെന്നും അദ്ദേഹം പറഞ്ഞു. ചില ബാങ്കുകള് പെട്ടെന്ന് തനിക്കെതിരെ ക്രിമിനല് കേസ് ഫയല് ചെയ്യാന് ഒരുങ്ങിയത് കൊണ്ടാണ് എല്ലാം ഇട്ടെറിഞ്ഞ് പോകേണ്ടിവന്നതെന്നും എല്ലാവരുടേയും സഹായത്തോടെ പ്രശ്നങ്ങള് പരിഹരിക്കപ്പെടുമെന്ന് പ്രതീക്ഷിക്കുന്നതായും അദ്ദേഹം പറഞ്ഞു.


Nithya Menon, Molest, Actress, Youth, Police, Thrissur, നിത്യ മേനോന്, ആക്രമണം, യുവാവ്, നടി, പൊലീസ്, തൃശൂര്\t- Malayalam Filmibeat\nനിത്യ മേനോനെ അപമാനിക്കാന്‍ശ്രമം; യുവാവ് പിടിയില്\n| Published: Tuesday, August 9, 2011, 12:00 [IST]\nവടക്കാഞ്ചേരി: നടി നിത്യമേനോനുനേരെ കയ്യേറ്റശ്രമം. വടക്കാഞ്ചേരി ഓട്ടുപാറയിലെ വസ്ത്രവ്യാപാരകേന്ദ്രം ഉത്ഘാടനം ചെയ്യാനെത്തിയപ്പോഴാണ് നിത്യയ്ക്കതിരെ കയ്യേറ്റശ്രമമുണ്ടായത്. നിത്യയെ കടന്നുപിടിക്കാന് ശ്രമിച്ച യുവാവിനെ പൊലീസ് അറസ്റ്റുചെയ്തു.\nകാഞ്ഞിരക്കോടുസ്വദേശിയായ യുവാവാണ് അറസ്റ്റിലായിരിക്കുന്നത്. യുവാവ് തനിയ്ക്കടുത്തേയ്ക്ക് വരുന്നത് കണ്ട് നിത്യ ഉടന് അകന്നുമാറുകയായിരുന്നു. സംഭവം കണ്ടുനിന്ന പൊലീസ് യുവാവിനെ സ്ഥലത്തുവച്ചുതന്നെ മര്‍ദ്ദിച്ചു.\nനിത്യ മേനോന് ഉത്ഘാടനത്തിനെത്തുമെന്നറിഞ്ഞ് യുവാക്കളുടെ വലിയ പട തന്നെ സ്ഥാപനത്തിനു മുന്നിലുണ്ടായിരുന്നു. ചിലര് മൊബൈല് ഫോണില് ഫോട്ടോയെടുക്കുകയും നടിയെ മുട്ടിയുരുമ്മുകയും ചെയ്തതോടെ രംഗം വഷളായി. ഇതിനിടയിലാണ് യുവാവ് നടിയെ ഉപദ്രവിച്ചത്.\nപൊലീസ് പിടികൂടിയ ഉടന് യുവാവ് തെറ്റു സമ്മതിച്ച് മാപ്പ് പറഞ്ഞു. തുടര്‍ന്ന് ഇയാളെ പൊലീസ് വിട്ടയച്ചു. ഉറുമി, വയലിന് എന്ന സിനിമകളിലെ നായികയായ നിത്യാ മേനോനോടുള്ള ആരാധന മൂത്തതാണ് ഉപദ്രവിക്കാന് പ്രേരണയായതെന്നാണ് യുവാവ് പറഞ്ഞത്. സംഭവം നടക്കുന്നിടത്ത് ജനം തടിച്ചുകൂടുകയും ഗതാഗതം തടസ്സപ്പെടുകയും ചെയ്തു.\nRead more about: nithya menon molest actress youth police thrissur നിത്യ മേനോന് ആക്രമണം യുവാവ് നടി പൊലീസ് തൃശൂര്\nPolice arrestedayouth who were trying to molest actress Nithya Menon atainauguration venue in Vadakkanchery at Thrissur district.\nStory first published: Tuesday, August 9, 2011, 12:00 [IST]


പ്രതിപക്ഷത്തെ ദുർബലമാക്കി മോദിക്ക് ചാരപ്പണിയെടുക്കുകയാണ് മമത ബാനർജി : അധിർ രഞ്ജൻ ചൗധരി – malayalam daily\nപ്രതിപക്ഷത്തെ ദുർബലമാക്കി മോദിക്ക് ചാരപ്പണിയെടുക്കുകയാണ് മമത ബാനർജി : അധിർ രഞ്ജൻ ചൗധരി\nദില്ലി: കോൺഗ്രസിനെ തകർത്ത് പ്രതിപക്ഷത്തെ ദുർബലമാക്കി മോദിക്ക് ചാരപ്പണിയെടുക്കുകയാണ് മമതയെന്ന് അധിർ രഞ്ജൻ ചൗധരി കുറ്റപ്പെടുത്തി. ”കോൺഗ്രസ് ദേശീയ പാർട്ടിയാണ്. ഓരോ സംസ്ഥാനങ്ങളിലെയും പ്രശ്നങ്ങളെ കോൺഗ്രസ് ആ രീതിയിലാണ് നേരിടാൻ ശ്രമിക്കുന്നത്. എന്നാൽ മമതയുടേത് പ്രതിപക്ഷത്തെ ദുർബലമാക്കാനുള്ള ശ്രമമാണ്”. കോൺഗ്രസിന് 20 % വോട്ടും ടി എം സിക്ക്4% വോട്ടുമാണുള്ളതെന്നിരിക്കെ കോൺഗ്രസ് ഇല്ലാതെ മോദിക്കെതിരെ പോരാടാൻ മമതയ്ക്ക് ആകുമോയെന്നും അധിർ രഞ്ജൻ ചൗധരി ചോദിച്ചു.\nപശ്ചിമബംഗാളിലെ വൻ വിജയത്തിന്‍റെ ചുവട് പിടിച്ച് പ്രതിപക്ഷ മുന്നണിയിൽ കോൺഗ്രസിന് ബദലാകാനാണ് മമത ശ്രമിക്കുന്നത്. ഇതിനുള്ള തന്ത്രങ്ങളാണ് മമത മെനയുന്നത്. കോൺഗ്രസിനെതിരായ വിമർശനങ്ങളും ഇതിന്റെ ഭാഗമാണ്. എന്നാൽ ബിജെപിക്കെതിരായ പ്രതിപക്ഷ ഐക്യത്തെ തകർക്കുന്നതാണ് മമത ബാനർജിയുടെ പുതിയ രാഷ്ട്രീയ നീക്കങ്ങളെന്നാണ് കോൺഗ്രസ് നേതാക്കളുടെ വിമർശനം. മമതയുടെ നീക്കങ്ങളെ സഹിഷ്ണുതയോടെ നോക്കിക്കണ്ട കോൺഗ്രസ്, യുപിഎ ഇല്ലാതായെന്ന മമതയുടെ പരാമർശത്തോടെയാണ് തിരിച്ചടിച്ച് തുടങ്ങിയത്.\nകോണ്‍ഗ്രസിന്‍റെ പോരാട്ടം ബിജെപിക്കെതിരെയാണെന്നും ഒപ്പം ചേരാൻ താല്‍പ്പര്യമില്ലാത്തവര്‍ക്ക് പോകാമെന്നും മുതിര്‍ന്ന നേതാവ് ദിഗ്‍വിജയ് സിങിന്റെ പ്രതികരണവും ഇതിന്റെ സൂചനയായാണ് വിലയിരുത്തപ്പെടുന്നത്. പ്രതിപക്ഷം ഭിന്നിച്ച് പരസ്പരം പോരാടുന്ന സ്ഥിതിയുണ്ടാകരുതെന്ന് രാജ്യസഭ പ്രതിപക്ഷ നേതാവ് മല്ലികാര്‍ജ്ജുന് ഖാര്‍ഖെയും പ്രതികരിച്ചു. പ്രതിപക്ഷം ഐക്യം കാണിക്കേണ്ട സമയമാണിതെന്നും കോണ്‍ഗ്രസ് ഇല്ലാത്ത യുപിഎ ആത്മാവില്ലാത്ത ശരീരം മാത്രമാണന്നുമായിരുന്നു കപില് സിബലിന്‍റെ ട്വിറ്റ്.\nകോണ്‍ഗ്രസിനൊടൊപ്പം നില്‍ക്കുന്ന പാർട്ടികളെ തങ്ങളോടൊപ്പം ചേര്‍ക്കാൻ ശ്രമം നടക്കുന്നുണ്ടെങ്കിലും ഏതെങ്കിലും പാര്‍ട്ടി ടിഎംസിക്ക് അനുകൂലമായി ഇതുവരെ പ്രതികരിച്ചിട്ടില്ല. ദുര്‍ബലമാക്കാനുള്ള ശ്രമത്തിനിടയിലും പാ‍ർലമെന്‍റില് ടിആര്‍എസിനെ പ്രതിപക്ഷ യോഗത്തില് പങ്കെടുപ്പിച്ചതും ഗോവ ഫോര്‍വേര്‍ഡ് പാര്‍ട്ടിയെ സഖ്യകക്ഷിയാക്കിയതും കോണ്‍ഗ്രസിന് നേട്ടമാണ്


വെള്ളത്തില് വീണ കുട്ടിയാനയെ രണ്ടു പിടിയാനകള് ചേര്‍ന്ന് രക്ഷപ്പെടുത്തി | arabianewspaper.com Arabia Newspaper Malayalam\nവെള്ളത്തില് വീണ കുട്ടിയാനയെ രണ്ടു പിടിയാനകള് ചേര്‍ന്ന് രക്ഷപ്പെടുത്തി\nവെള്ളത്തില് മുങ്ങിത്താഴ്ന്ന കുട്ടിയാനയെ രണ്ടു പിടിയാനകള് ചേര്‍ന്ന് രക്ഷപ്പെടുത്തി. ദക്ഷിണ കൊറിയയിലെ സോളിലെ ഗ്രാന്റ് പാര്‍ക്കിലെ കൃത്രിമ തടകാത്തിലാണ് അമ്മയ്‌ക്കൊപ്പം എത്തിയ കുട്ടിയാന വീണത്. വെള്ളം കുടിക്കുന്നതിനിടെയ കുട്ടിയാന വെള്ളത്തിലേക്ക് വീഴുകയായിരുന്നു.\nനില കിട്ടാതെ കുട്ടിയാന പിടയ്ക്കുന്നത് കണ്ട് കുടെയുണ്ടായിരുന്ന അമ്മ രക്ഷപ്പെടുത്താന് ശ്രമി്‌ച്ചെങ്കിലും കുട്ടിയാന അകന്നു പോകുകയായിരുന്നു. എന്നാല്, സമീപം ഉണ്ടായിരുന്ന മറ്റൊരു പിടിയാന ഓടിയെത്തുകയും രണ്ടു ആനകളും ചേര്‍്ന്ന് വെള്ളത്തിലേക്ക് ചാടിയിറങ്ങി കുട്ടിയാനയെ രക്ഷപ്പെടുത്തുകയുമായിരുന്നു.\nഈ സമയം, വേലിക്കെട്ടിന് അപ്പുറത്ത് നിന്നിരുന്ന മറ്റൊരാന പരിഭ്രാന്തനായി അങ്ങോട്ടും ഇങ്ങോട്ടും ഓടുന്നതും കാണാം. വീഡിയോ പാര്‍ക്ക് അധികൃതര് തങ്ങളുടെ ഫെയ്‌സ്ബുക്കില് ഷെയര് ചെയ്യുകയായിരുന്നു.\nTags : elephant\nട്രാന്‍സ്‌ജെന്‍ഡറിന്റെ നഗ്ന വീഡിയോ പ്രദര്‍ശിപ്പിച്ച വനിതാ എഎസ്‌ഐക്ക് സസ്‌പെന്‍ഷന്